Byrettens dom, hvor tiltalte blev frifundet i sag om overtrædelse af straffelovens § 134 b, ændres således at tiltalte straffes med en bøde på 1.000 kr.
Ret: Østre Landsret (2. instans)
Faggruppe: Straffesag — Bødesag
Sagsemner: Forbrydelser mod den offentlige orden;

/

UDSKRIFT
AF

ØSTRE LANDSRETS DOMBOG
____________

D O M

Afsagt den 7. april 2009 af Østre Landsrets 6. afdeling

(landsdommerne Lyngesen, Rosenløv og Anders Munch Jensen (kst.)).

6. afd. a.s. nr. S-255-09:

Anklagemyndigheden

mod

Tiltalte

(CPR nr. (Født 1984))

(advokat Hanne Reumert, besk.)

Frederiksberg Rets dom af 15. januar 2009 (SS 2-4311/2008) er anket af anklagemyndig-

heden med påstand om domfældelse i overensstemmelse med anklageskriftet.

Tiltalte har påstået stadfæstelse.

Digitalfotos af tiltalte optaget den 6. oktober 2007 er dokumenteret.   

Tiltalte, der for landsretten har forklaret i det væsentlige som for byretten, har supplerende

forklaret, at hun var klar over, at der var tale om et optog til fordel for et nyt ungdomshus.

Det var tanken, at hun og hendes venner, der var vant til at optræde sammen, skulle opføre

nogle sketches. De var derfor næsten ens udklædt, og hun var klar over, at der skulle

anvendes nogle bestemte farver.

Den i byretten af vidnet politibetjent Vidne afgivne forklaring er dokumenteret i medfør af

retsplejelovens § 923.



/

- 2 -

Landsrettens begrundelse og resultat:

Det fremgår af tiltaltes forklaring, at hun den 6. oktober 2007 sammen med mange menne-

sker deltog i et optog, der befandt sig på Borups Alle i København, og at hun var klar over,

at optoget den pågældende dag havde forbindelse med Ungdomshuset. Som det fremgår af

fotos af tiltalte optaget umiddelbart efter anholdelsen, havde tiltalte bemalet hele sit ansigt

bortset fra øjenomgivelserne. Karakteren af denne bemaling findes at have været egnet til at

hindre identifikation, og ansigtsbemalingen kan under de i sagen foreliggende omstæn-

digheder ikke anses at have tjent et anerkendelsesværdigt formål. Herefter findes tiltalte at

have gjort sig skyldig i overtrædelse af straffelovens § 134 b som beskrevet i tiltalen.

Straffen fastsættes efter straffelovens § 134 b, stk. 1, til en bøde på 1.000 kr., subsidiært

fængsel i 6 dage.

T h i  k e n d e s  f o r  r e t :

Byrettens dom i sagen mod Tiltalte ændres, således at tiltalte straffes med en bøde på 1.000

kr.

Forvandlingsstraffen er fængsel i 6 dage.

Tiltalte skal betale sagens omkostninger for by- og landsret, dog at statskassen endeligt

bærer 2.000 kr. + moms af salæret til forsvareren.

(Sign.)